Гледайте на живо представянето на iPhone 11 тук - kaldata.com
Начало IT Новини Гледайте на живо представянето на iPhone 11 тук
Официално: Само след броени минути ще започне представянето на тазгодишните iPhone. Днес, на 10-ти септември, Apple ще проведе ежегодното си есенно събитие, на което ще представи новите iPhone 11, заедно с други продукти и услуги. Събитието започва след малко в театъра „Стив Джобс“ в кампуса на Apple в Купертино, Калифорния. Очаква се Apple да обяви три нови модела смартфони, които ще бъдат наследници на iPhone XS, XS Max и XR, като според слуховете става дума за новите iPhone 11, 11 Max / 11 Pro и 11R.
Телефоните вероятно ще дойдат с подобрени камери, по-бързи процесори и новата версия на мобилната операционна система iOS 13. Също така очакваме да видим и обновена серия на смарт часовника Apple Watch. Дали обаче става въпрос за следващия Apple Watch 5 или просто подобрена версия на смарт часовника, предстои да разберем.
Преди две седмици Apple изпрати покани до членове на най-големите технологични медии в света. На тях видяхме ново лого на Apple, съставено от пет различни ярки цвята, което се връща към старото шест-цветно лого, което компанията използваше до 1999-та година. Анализаторите спекулират, че предстоящите iPhone 11 ще бъдат разочарование за потребителите, няма да предложат нищо особено ново или иновативно, и няма да увеличат продажбите на смартфони, както компанията се надява.
Какво обаче ще се случи? Гледайте събитието на живо:
Предишна новинаYUMI 2.0.6.8
Следваща новинаFirefox предлага нова експериментална функция за „защитена мрежа“
Изкъртиха китайските шитове
С какво ги изкъртиха, с технологии от преди две години ли? С грозния дизайн ли, с какво?
С това че, премълчаха колко RAM са им сложили 😀 . Нито казаха, нито написаха в сайта си.
До Apple хейтъра
Ако някога си ползвал iphone или пък си запознат с операционната им система, няма да се изказваш толкова неподготвен за да трупаш лайкове все едно си 5токласничка със смартфон и инстаграм 🙂 Та да ти разясня, на iOS RAM-та е най-малкия проблем, тъй като е оптимизирана и начина на работа на приложенията е така, че те работят без проблем с RAM-та предвидена в телефона. Случвало ли ти се е на някой андроид телефон с под 4GB RAM като отвориш много приложения и след това някой месинджър, той да е ‘убит’ поради липса на рам и да не получаваш известията си… Виж още »
11.09.2019, 0:23